**Държавна помощ „Помощ под формата на отстъпка от стойността на акциза върху газьола, използван в първичното селскостопанско производство “**

От 28.08.2023 г. стартира приемът на заявления за подпомагане по отношение на гориво, закупено през 2022 година, във връзка с прилагането на схема за държавна помощ „Помощ под формата на отстъпка от стойността на акциза върху газьола, използван в първичното селскостопанско производство”. Приемането на документи ще продължи до 20.09.2023 г. Няма промяна в условията за кандидатстване спрямо предходната кампания.

Заявленията се подават в общинската служба по земеделие към Областната дирекция „Земеделие “по постоянен адрес на физическите лица или едноличните търговци или по адрес на управление на юридическите лица.

Бюджетът на помощта се определя със Закона за държавния бюджет и за 2023 г. е 100 млн. лева. Ставката на литър ще бъде определена на по-късен етап, на базата на бюджета и сбора от индивидуалните годишни квоти на земеделските стопани.

Документите по отношение на прилагането на схемата и образците, както и инструкция за попълването на описаните документи може да видите тук: <https://www.mzh.government.bg/bg/politiki-i-programi/programi-za-finansirane/darzhavni-pomoshti/otstapka-akciz-gaziol/>